Paul Walker

**Paul William Walker IV** (Glendale, Kalifornija, 12. rujna 1973. - Valencija, Kalifornija, 1. prosinca 2013.) bio je američki glumac. Postao je poznat nakon uloge u filmu ''Varsity Blues''. Ipak, najveću popularnost stekao je ulogama u serijalu filmova ''Brzi i žestoki'', a također je glumio i u filmovima ''Eight Below'', ''Into the Blue'', ''Lobanje'' i ''Ona je sve to''.

Rođen je u Glendaleu u američkoj saveznoj državi Kalifornija, i odgajan u San Fernando Valleyu u Los Angelesu. Njegova majka Cheryl je bila model, a otac Paul Walker III se bavio vodoinstalacijama.

Walker je irskog, engleskog i njemačkog porijekla. Djed s očeve strane je bio profesionalni bokser - "Irish Billy Walker". On je najstarije dijete svojih roditelja, a ima i dvojicu braće te dvije sestre. Odgajan je u hrišćanskom duhu, a završio je srednju školu *"Village Christian School"*.  

## Karijera
Njegova karijera je počela još dok je bio novorođenče u reklami za Pampers. Na TV-u je počeo raditi 1985. godine igravši uloge u sapunicama, te u reklami za *"Showbizz Pizza"*.

Filmsku karijeru je započeo 1986. horor-komedijom ''Čudovište iz ormara''. Sa sestrom Ashlie je 1988. bio takmičar u jednom kvizu gdje je završio na drugom mjestu. Glumio je u nekoliko manjih filmova do 1999. kada se probio u filmovima *Varsity Blues* i *Ona je sve to*. Nakon toga je ostvario i sporednu ulogu u filmu *Lobanje*.

Ipak 2001. je dobio glavnu ulogu zajedno sa Vin Dieselom u filmu Brzi i žestoki koji je postigao veliki uspjeh. Nakon toga je postalo jasno da Walkera čekaju dobre stvari u budućnosti. 2003. je glumio u nastavku ''Prebrzi i prežestoki'', a osim ovog serijala tu su i uloge u ''Joy Ride'', ''Into the Blue'' sa Jessicom Albom, kao i sporedna uloga u Eastwoodovom filmu ''Flags of our Fathers''.

Nakon toga je glumio u trileru ''Running Scared'' i u ''Eight Below'' 2006. godine. Eight Below je jako dobro prihvaćen od kritičara, a zaradio je 20 miliona dolara tokom prvog vikenda.

*Davidoff Cool Water* je odabrao Walkera kao lice marketinške kampanje od jula 2011. godine.
Vratio se u Brze i žestoke 2009. godine u četvrtom dijelu serijala, kao i u petom i šestom dijelu filma. Poginuo je 1. decembar 2013. u teškoj saobraćajnoj nesreći u 40. godini života. U tom trenutku još nije bilo u potpunosti dovršeno snimanje sedmog dijela ''Brzih i žestokih''* *gdje se pojavljuje njegov lik;* *producenti su ga svejedno zadržali, koristeći za dotada nesnimljene scene CGI grafiku, posebne kuteve snimanja, odnosno kao dublere angažirali Walkerovu braću Caleba i Codyja koji su mu fizički slični. Dovršeni film je posvećen njegov uspomeni.  Vin Diesel, njegov kolega sa snimanja *Brzih i žestokih*, je nedugo prije premijere upravo prema njemu nazvao svoju najmlađu kćer Paulette.

## Lični život
Walker je živio u Santa Barbari u Kaliforniji sa svojim psima. Imao je kćerku Meadow (rođenu 4. novembra 1998.) sa bivšom djevojkom Rebeccom. Bio je privrženi surfer i uživao u plažama. Posjeduje smeđi pojas u brazilskom jiu-jitsuu.

Njegova strast je bila i morska biologija, a idol mu je Jacques Cousteau. Ostvario je san kada se pridružio ekspediciji National Geographic Channela i bio dio ekipe koja je uhvatila sedam velikih ajkula na obalama Meksika. 

U martu 2010. je otišao u Čile, u Constitucion kako bi punudio pomoć i podršku osobama povrijeđenim u zemljotresu koji je pogodio tu zemlju 27. februara. Išao je i u Haiti iste godine kako bi pomogao humanitarcima. Također je bio i automobilski entuzijast, a u filmu *Prebrzi i prežestoki* je vozio svoj automobil Nissan Skyline koji je lično prilagodio, te je sam vozio u nekoliko scena.

## Filmografija

### Film

### Televizija

## Reference

## Vanjske veze

* Zvanični websajt
* P. Walker na ''imdb.com''
* P. Walker na ''allmovie.com''
* P. Walker na ''movies.yahoo.com''